Odată cu lansarea mult așteptatului film "Dune: Partea II" în cinematografele din România, universul creat de legendarul Frank Herbert atinge noi recorduri de vânzări. Povestea care a cucerit imaginația cititorilor de pretutindeni a revenit în atenția publicului atrăgând atât fanii vechi, cât și noii căutători de aventură și mister.
O adaptare magistrală pentru marile ecrane, "Dune: Partea II" a fost o invitație deschisă pentru cinefili, încurajându-i să exploreze și mai profund lumea complexă și fermecătoare de pe Arrakis din cărțile lui Frank Herbert, traduse în limba română de regretatul Ion Doru Brada și publicate în imprintul Armada al Editurii Nemira.
Astfel, cu peste 9.000 de exemplare achiziționate de cititori la doar 14 zile de la prima proiecție în cinematografe, Dune își confirmă încă o dată statutul de cel mai iubit univers SF al tuturor timpurilor. Mai mult, numărul ridicat de volume vândute în România demonstrează că lumea imaginată de Frank Herbert rămâne relevantă și captivantă pentru cititorii contemporani, în ciuda trecerii timpului.
"Dune" este un pilon al genului science-fiction și o lectură obligatorie pentru pasionații de literatură. Într-un moment editorial în care nenumărate titluri și universurile fictive concurează pentru atenția cititorilor, Dune oferă nu doar o aventură memorabilă, ci și o meditație profundă asupra puterii, politicii, ecologiei și naturii umane.
Lansat inițial în 1965, Dune a devenit repede o operă de referință în literatura SF, câștigând numeroase premii și aprecieri critice. Succesul romanului a fost atât de profund, încât a generat o serie de continuări, precum și adaptări cinematografice și televizate care continuă să inspire și să influențeze generații întregi de cititori și spectatori.
Cele 14 volumele ce compun Universul Dune pot fi achiziționate pe site-ul editurii nemira.ro sau din librăriile din întreaga țară.
Despre Universul Dune din Armada
Pe lângă povestea lui Paul Atreides, volume ne oferă o privire de ansamblu în cele mai importante case din Dune: Atreides, Harkonnen și Corrino în Preludiul Dunei. Mai mult, volumele ne povestesc despre: Jihadului Butlerian, războiul uitat de zece mii de ani, care a modelat întreaga civilizație din universul DUNE, Cruciada mașinilor, în care lupta încă continua și noi forțe se ridică și Bătălia Corrinului, una dintre cele mai mari bătălii din istorie, în care oamenii și mașinile se vor confrunta pentru ultima dată.
Anul trecut, în colecția Armada, au fost traduse în premieră în limba română cele două romane care încheie seria lui Frank Herbert, "Vânătorii Dunei" și "Viermii de nisip ai Dunei" semnate de Brian Herbert și Kevin J. De asemenea, Armada Comics a adus cititorilor din România și 2 dintre cele 3 dintre romane grafice pe un scenariu de Brian Herbert și Kevin J. Anderson.
Universul Dune poate fi ascultat pe platforma AudioTribe.ro, în interpretarea magistrală a bine-cunoscutului și apreciatului actor Andi Vasluianu.
Despre Armada
La 5 ani de la înființare, Armada poate fi considerat cel mai consistent imprint de SF, fantasy și thriller. Cu peste 200 de titluri publicate de la lansare, Armada îi are în portofoliu pe unii dintre cei mai populari autori ai genului: George R. R. Martin, autorul romanului "Urzeala tronurilor", Stephen King, maestrul literaturii horror, Frank Herbert, creatorul universul "Dune", Andrzej Sapkowski, creatorul seriei Witcher, care a stat la baza celui mai popular joc video din lume și mulți, mulți alții.
Laureate ale celor mai importante premii ale genului, cu milioane de cititori în întreaga lume, romanele din portofoliul Armada sunt cărțile potrivite pentru cei care apreciază puterea imaginației și care caută mereu o continuare pentru întrebarea "ce ar fi dacă?".
Despre Dune: Partea II
Dune a revenit pe marele ecran și continuă adaptarea celebrului bestseller al lui Frank Herbert, cu o distribuție de excepție, Timothée Chalamet, Zendaya, Rebecca Ferguson, Josh Brolin, Austin Butler, Florence Pugh, Dave Bautista, Christopher Walken, Léa Seydoux, Stellan Skarsgård și Javier Bardem. Producția semnată Warner Bros. Pictures și Legendary Pictures este continuarea mult așteptată a filmului "Dune" din 2021, de șase ori câștigător al Premiului Oscar. Filmul este distribuit în România de Vertical Entertainment din 1 martie 2024 în cinematografele din întreaga țară.
Despre Nemira
Editură independentă curajoasă, scopul Nemira e să aducă în fața cititorilor povești puternice și idei provocatoare. Nemira traduce unii dintre cei mai populari și îndrăzneți scriitori din toată lumea, dar și încurajează generațiile noi și emergente de scriitori români.
În legătură permanentă cu cititorii, firul roșu al tuturor cărților publicate este plăcerea lecturii. Alt fir roșu este încrederea în faptul că literatura și educația salvează vieți. Libertatea de gândire, diversitatea, egalitatea și empatia sunt aliații noștri cei mai de preț în lupta pentru un viitor mai bun.
De aceea, încurajarea noilor generații să citească și creșterea nivelului de educație sunt deosebit de importante pentru Nemira.